 قالت تقارير إخبارية، أن المحكمة الوطنية العليا بإسبانيا أيدات قرار طرد مغربي كان غادي يرون مدريد ف ليلة البوناني ديال 2017. هاذ المتهم خطط باش ينفذ عملية دهس كبيرة ف ساحة “بويرتا ديل سول الشهيرة” وسط العاصمة الإسبانية. المتهم تحكم عليه ف 2019، باش يدوز عامين ونص ديال الحبس والوزارة المكلفة بشؤون الأمن الاسباني هي اللي صدرات قرار الطرد فحقو. قرار الترحيل ديالو، حسب نفس المصادر، جا بعد اعتباره كيشكل خطر على الأمن القومي ديال اسبانيا، ورفض طلب الاستئناف اللي تقدم بيه المحامي ديالو. ودابا غادي يتسنى تفعيل إجراءت ترحيلو للمغرب في الأيام القليلة المقبلة، مع منعه من دخول التراب الإسباني لمدة 10 سنين كاملة.. 
اسبانيا : المحكمة العليا أيدات طرد مغربي كان غادي يرون مدريد ف ليلة راس العام ديال 2017